  Майя Бывальцева Улосвылысь Быръёнъёсъяя валтӥсь ӧри 27-тӥ пӧсьтолэзе ортчем кенешоназ Удмуртилэн Кун Кенешаз депутатэ кандидатъёсын «Родина» партилэсь элькун лыдметсэ юнматӥз, со тямысэтӥез быръёнъёсы пыриськись политика огазеяськон луиз ни. Со сярысь ивортэмын ӧрилэн нимлыко сайтаз. Тодэ вайытом, азьвылгес Быръёнъёсъя валтӥсь ӧри таӵе партиослэсь кандидатъёсын элькун лыдметъёссэс юнматӥз: «Единая Россия», КПРФ, ЛДПР, «Родина», «Коммунисты России», «Партия народной свободы», «Партия возрождения России» но «Партия Социальных Реформ — Прибыль от природных ресурсов — Народу». Со сяна, одӥг мандатъем округъёсъя кандидатъёсын лыдметъёссы «Единая Россия», КПРФ, ЛДПР, «Родина», «Коммунисты России» партиослэн юнматэмын. Отчы одӥг адямиен ӵектӥзы «Партия Возрождения России» но «Родная партия». Озьы ик округъёсъя 11 мурт ачиз ӵектӥськиз, одӥгез соос пӧлысь кандидат сямен пусъемын ни. Удмуртиысь Кун Кенешлэн куатетӥ ӧтчамаз быръёнъёс 10-тӥ куарусёнэ ортчозы. Тодэ вайытом, депутатъёслэн лыдзы 90-ысь60-озь кулэсмоз. Со нуналэ ик элькунлы тӧроез дырызлэсь вазь быръёнъёс мынозы. «Удмуртиысь Кун Кенеше быръёнъёс-2017» темая вань иворъёс Тегъёс: Политика Ижкар быръёнъёс Удмуртия КунКенеш Быръёнъёсъяӧри  